Stružnické rybníky

Stružnické rybníky sú európsky významnou lokalitou, od roku 2012 chránenou oblasťou, v júni 2012 boli vyhlásené Libereckým krajom prírodnou pamiatkou. Ochrana sa týka štyroch rybníkov, mokradí, lúk a lesov v ich okolí. Územie je západne od mesta Česká Lípa na katastri obce Stružnice veľmi blízko hranice CHKO České stredohorie.

 Popis lokality 
Zahŕňa tri rybníky (štvrtý je vypustený) a priľahlé mokrade, zamokrené lúky a lesný porast. Všetko sú na katastri obce Stružnice, v nadmorskej výške 273 až  (AOPK uvádza výšku 266-). Rybníky s rozlohou od 1 do 2,47 ha sú navzájom prepojené stružkou, odtekajú do neveľkého Stružnického potoka, ktorý je ľavým prítokom potoka Šporka. Územie je súčasťou geomorfologického celku Českolipská kotlina a povodia Ploužnice. Neďaleko PP Stružnické rybníky, zhruba 600 metrov východne, je obdobná lokalita PP Cihelenské rybníky napájaná Stružnickým potokom.

 Predmet ochrany 
Chránené sú mokraďové a vodné biotopy a druhy na ne viazané, predovšetkým populácie kunky červenobruchej (Bombina bombina). Oblasť sledovaná aj ako vtáčia oblasť.
vľavo|náhľad|Najväčší Stružnický rybník

 Vyhlásenie chránenej lokality 
Návrh na vyhlásenie PP Stružnické rybníky bol publikovaný podľa vyhlášky 114/1992 S., ID záznamu 136656 zo 14. novembra 2011. Odôvodnením bolo predchádzajúce vyhlásenie územia európsky významnou lokalitou podľa nariadenia vlády č. 132/2005 Zb.). Návrh sa týkal rozsahu cez 27 ha na katastroch obcí Stružnice a Horní Libchava. K návrhu sa bolo možné vyjadriť.

Uverejnené bolo nariadením Libereckého kraja č. 5/2012 zo 6. júna 2012, rozsah bol určený 15,84 ha na katastri obce Stružnice. Bol spracovaný plán starostlivosti a ďalšej dokumentácie.

 Prístup 
Medzi obcami Stružnice a Horní Libchava vedie cesta. Uprostred je podtekaná Stružnickým potokom. V blízkosti mostíka je poľná neznačkovaná cesta k rybníkom. Cesty pri rybníkoch sú neudržiavané, zamokrené a trochu zarastené.

 Referencie 

 Iné projekty 

 Externé odkazy 
 Portál verejnej správy 
 Web Nature

 Zdroj 

Kategória:Chránené územia v okrese Česká Lípa
Kategória:Územia európskeho významu v Česku
Kategória:Rybníky v Libereckom kraji
Kategória:Povodie Šporky
Kategória:Ralská pahorkatina
Kategória:Stružnice
Kategória:Vodstvo okresu Česká Lípa